*Slika na kojoj se prikazuje tekst, isječak crteža

Opis je automatski generiran*

REPUBLIKA HRVATSKA

VUKOVARSKO-SRIJEMSKA ŽUPANIJA

****

**OPĆINA TOVARNIK**

**OPĆINSKO VIJEĆE**

KLASA: 021-05/21-03/09

URBROJ: 2188/12-04-21-18

Tovarnik, 20. prosinca 2021.

Na temelju članka 10. stavka 1. Zakona o plaćama u lokalnoj i područnoj ( regionalnoj ) samoupravi ( „Narodne novine“ br. 28/10 ), te članka 31. Statuta Općine Tovarnik ( „Službeni vjesnik“ Vukovarsko-srijemske županije br. 3/21 ) na prijedlog općinskog načelnika Općine Tovarnik, Općinsko vijeće Općine Tovarnik na svojoj 5. sjednici održanoj dana 20.12.2021. d o n o s i

**ODLUKU O IZMJENAMA ODLUKE O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA JEDINSTVENOG UPRAVNOG ODJELA OPĆINE TOVARNIK**

**Članak 1.**

U Odluci o koeficijentima za obračun plaće službenika i namještenika Jedinstvenog upravnog odjela Općine Tovarnik ( Službeni vjesnik Vukovarsko-srijemske županije br. 8/20 ) ( U daljnjem tekstu: Odluka o koeficijentima ), u članku 2., u tablici, mijenjaju se koeficijenti na sljedeći način:

Pod rednim brojem 11., komunalni djelatnik, klasifikacijski rang 13, koeficijent se mijenja i glasi: „ **2,9**“

Pod rednim brojem 12, spremačica, klasifikacijski rang 13, koeficijent se mijenja i glasi: „ **2,7**“

Pod rednim brojem 13, geronto domaćica, klasifikacijski rang 13, koeficijent se mijenja i glasi: „ **2,7**“

**Članak 2.**

Ostale Odredbe Odluke o koeficijentima ostaju neizmijenjene.

**Članak 3.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković